Έμεινα με τον άντρα μου και τα 3 παιδιά μας. Το σπίτι αυτό ήταν ό,τι ακριβώς χρειαζόμασταν. Απόλυτα άνετο για τις ανάγκες μας (4 διαφορετικές βεράντες με θέα), βολικό με όσα χρειαζόμασταν για την εξυπηρέτηση μας σε κουζίνα, μπάνιο κλπ και πολύ πολύ καθαρό. Το μεγάλο οικόπεδο με τα δέντρα, τα σταφύλια, τους ήχους της φύσης, τις αιώρες, την θέα και το ελαφρύ αεράκι που σε όποια γωνιά και να καθόσουν σε δρόσιζε, μας μάγεψαν. Άψογη η διαμονή μας και η φιλοξενία των οικοδεσποτών. Αξίζει για όποιον έχει παιδιά ή είναι με μεγάλη παρέα ή ακόμα και για ζευγάρι που θέλει άνεση και χώρους ξεκούρασης.